
Parlamentul  României

Camera  Deputaţilor
Comisia pentru sănătate                                        Comisia pentru muncă
             şi familie
                                                        şi protecţie socială
Nr.28/ 88/15.03.2007                                                 Nr.27/ 637 /16.03.2007
BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul comun asupra proiectului de Lege privind aprobarea Ordonanţei Guvernului nr. 62/2006 pentru modificarea şi completarea Ordonanţei de urgenţă a Guvernului nr. 115/2004 privind salarizarea şi alte drepturi ale personalului contractual din unităţile sanitare publice din sectorul sanitar ( PLX 865/2006), adoptat de către Senat în şedinţa din 9 noiembrie 2006 şi  trimisă Comisiei pentru sănătate şi familie şi Comisiei pentru muncă şi protecţie socială  spre examinare,  în fond,  în procedură obişnuită, cu adresa nr.PLX  865  din 13 noiembrie 2006, Camera Deputaţilor fiind  Cameră decizională.


La întocmirea raportului comun, comisiile au avut în vedere avizul Comisiei pentru buget, finanţe şi bănci nr.744/27.11.2006, avizul Comisiei juridice pentru disciplină şi imunităţi nr.PLX 865/29.11.2006, precum şi avizul Consiliului Legislativ nr.1128/28.08.2006. 

În raport de obiectul şi conţinutul său, proiectul de lege face parte din categoria legilor ordinare, în conformitate cu prevederile articolului 73 din Constituţia României, republicată.
                 PREŞEDINTE,                                                PREŞEDINTE,
DEP.ACAD.PROF.DR.MIRCEA IFRIM                 DEP.STELIAN DUŢU

RAPORT   COMUN
asupra proiectului de Lege privind aprobarea Ordonanţei Guvernului nr. 62/2006 pentru modificarea şi completarea Ordonanţei de urgenţă a Guvernului nr.115/2004 privind salarizarea şi alte drepturi ale personalului contractual din unităţile sanitare publice din sectorul sanitar
 ( PLX 865/2006)
1. Cu adresa nr.PLX  865 din 13 noiembrie 2006, Comisia pentru sănătate şi familie şi Comisia pentru muncă şi protecţie socială au fost sesizate cu dezbaterea , în procedură obişnuită, a proiectului de Lege privind aprobarea Ordonanţei Guvernului nr. 62/2006 pentru modificarea şi completarea Ordonanţei de urgenţă a Guvernului nr.115/2004 privind salarizarea şi alte drepturi ale personalului contractual din unităţile sanitare publice din sectorul sanitar ( PLX 865/2006), adoptat de către Senat în şedinţa din 9 noiembrie  2006,  Camera Deputaţilor fiind Cameră decizională.
La întocmirea raportului comun, comisiile au avut în vedere avizul Comisiei pentru buget, finanţe şi bănci nr.744/27.11.2006, avizul Comisiei juridice pentru disciplină şi imunităţi nr.PLX 865/29.11.2006, precum şi avizul Consiliului Legislativ nr.1128/28.08.2006. 
Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.115/2004 privind salarizarea şi alte drepturi ale personalului contractual din unităţile sanitare publice din sectorul sanitar aprobată cu modificări şi completări prin Legea nr.125/2005, publicată în Monitorul Oficial al României , partea I, nr.1138 din 2 decembrie 2004, în scopul armonizării unor prevederi din Legea privind reforma în domeniul sănătăţii nr.95/2006 cu prevederile acesteia.
Astfel, se propune ca salariile de bază între limitele minime şi maxime aprobate de Ministerul Sănătăţii Publice , respectiv de ministerele şi instituţiile publice cu reţea sanitară proprie, să se stabilească de ministrul sănătăţii publice, respectiv de conducătorii ministerelor şi instituţiilor cu reţea sanitară proprie, iar pentru celelalte funcţii care fac parte din comitetul director al spitalelor, să se stabilească de managerul spitalului. De asemenea, se propune completarea anexei nr.5 – Indemnizaţiile de conducere maxime lunare în procente din salariul de bază – din Ordonanţa de urgenţă a Guvernului nr.115/2004, aprobată prin Legea nr.125/2005, cu noile funcţii care fac parte din conducerea unităţilor sanitare publice.

Pentru directorul de programe de rezidenţiat în medicina de urgenţă şi, respectiv pentru responsabilul de formare în rezidenţiat, medicină de urgenţă se stabileşte indemnizaţia de conducere.

Având în vedere cele menţionate, cele două comisii propun Plenului Camerei Deputaţilor spre dezbatere şi adoptare proiectul de lege, care face obiectul raportului comun .
2. Proiectul de lege  face parte din categoria legilor ordinare , potrivit prevederilor articolului 73  din Constituţia României, republicată.

3. La lucrările Comisiei pentru sănătate şi familie din ziua de 13.03.2007 au participat 14 deputaţi , înregistrându-se 2 absenţe, iar la lucrările Comisiei pentru muncă şi protecţie socială din ziua de 7.12.2006 au participat 18 deputaţi, înregistrându-se o absenţă .
Raportul comun al comisiilor a fost adoptat în unanimitate.
5. Proiectul de lege, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterilor, Comisia pentru sănătate şi familie împreună cu Comisia pentru muncă şi protecţie socială propun Plenului Camerei Deputaţilor admiterea proiectului de Lege privind aprobarea Ordonanţei Guvernului nr. 62/2006 pentru modificarea şi completarea Ordonanţei de urgenţă a Guvernului nr. 115/2004 privind salarizarea şi alte drepturi ale personalului contractual din unităţile sanitare publice din sectorul sanitar    ( PLX 865/2006), în forma adoptată de către Senat.
                   PREŞEDINTE,                                                PREŞEDINTE,
DEP.ACAD.PROF.DR.MIRCEA IFRIM                 DEP.STELIAN DUŢU

